stanford-oval/wikipedia huggingface dataset:
Bassadone Automotive Nordic
Tuotteet

Bassadone Automotive Nordic maahantuo Suomeen seuraavia automerkkejä:
Abarth
Alfa Romeo,
Citroën,
Dacia,
DS Automobiles,
Fiat,
Fiat Professional,
Hyundai,
Isuzu,
Jeep,
KG Mobility (aiemmin SsangYong),
Lotus,
Opel,
Peugeot,
Renault ja
Suzuki.
Aiheesta muualla

Bassadone Automotive Nordicin kotisivut
Bassadone Automotive Nordic-nimi otettiin käyttöön vuonna 2014.
Carmina Burana

Sivu Carmina Buranan käsikirjoituksesta
Carmina Burana (lat. Beuernin lauluja) eli Burana Codex on yli tuhannen runon ja laulun käsikirjoituskokoelma 1200-luvulta. Teos on kirjoitettu enimmäkseen latinaksi. Nimen Carmina Burana kokoelmalle antoi Johann Andreas Schmeller vuonna 1847.
Alkuperä ja sisältö

Vaganttirunous oli kaduilla laulettua latinankielistä viihdettä, jota syntyi keskiajalla kiertelevien ylioppilaiden tarpeisiin. Laulajat olivat rääväsuisia pilkkaajia. Runoja on säilynyt hyvin vähän: tunnetuimmat kokoelmat ovat Cambridge Songs (Carmina Cantabrigiensia) ja Carmina Burana. Carmina Burana säilyi sattumalta Benediktbeuernin luostarissa Baijerissa, josta se löydettiin 1800-luvulla.
Runojen tapahtumapaikkana on Provence ja niiden keskeiset nimet ovat antiikin jumalat Bacchus, Venus ja Fortuna. Runot kertovat riehakkaista kapakkailloista, rakastelun ihanuudesta ja seksuaalisuudesta. Niissä on myös yhteiskuntakritiikkiä ja esimerkiksi munkkien pilkkaamista. Voidaan kysyä, kuvaavatko ne aikansa todellisuutta. Esimerkiksi avioliiton ulkopuoliset suhteet ja näyttävien kumppanien tavoittelu ovat varmaankin keskeisempiä kuin todellisuudessa. Trubaduurit muuttivat kuitenkin rakkauden käsitettä romanttisemmaksi. Tavoitellusta naisesta tuli keskipiste, ja häntä tavoittelevat miehet riutuvat rakkaudessaan. Runot kuvaavat myös köyhyyttä ja elämän epävakaisuutta. Yhteiskuntakritiikki ilmenee erityisesti niin sanotussa Hopeamarkkojen evankeliumissa, jossa paavin kuuriaa pilkataan ahneudesta.
Rakenne

Teos voidaan jakaa seuraaviin osiin:
Carmina ecclesiastica (uskonnollisia lauluja)
Carmina moralia et satirica (moraalisia/satiirisia lauluja)
Carmina amatoria (rakkauslauluja)
Carmina potoria (juomalauluja)
Ludi (uskonnollisia näytelmiä)
Supplementum (aiempien laulujen versiointia)
Saksalainen säveltäjä Carl Orff sävelsi kokoelman tekstien pohjalta vuosina 1935–1936 kantaatin Carmina Burana, josta tunnetaan varsinkin sen aloituksena ja lopetuksena toistuva kuoroversio runosta ”O Fortuna”.
Kirjallisuutta

Lehtonen, Tuomas M. S.: Fortuna, money, and the sublunar world: Twelfth-century ethical poetics and the satirical poetry of the Carmina Burana.  (Diss. Bibliotheca historica, 9)  Helsinki:  Finnish Historical Society, 1995.  ISSN 1238-3503.  ISBN 951-710-027-2.
Lehtonen, Tuomas M. S.: Hopeamarkkojen evankeliumi.  WSOY, 2000.  ISBN 951-0-25075-9.
Aiheesta muualla

Wikimedia Commonsissa on kuvia tai muita tiedostoja aiheesta .
Carmina Burana. (latinaksi)
Carmina Burana (Arkistoitu – Internet Archive) — historiaa. (englanniksi)
Carin Jämtin

| Carin Jämtin |
| --- | --- |
 Jämtin vaalikampanjan aikana syyskuussa 2014
Ruotsin kehitysministeri
 10.10.2003–6.10.2006  
Pääministeri:  Göran Persson
Edeltäjä:  Jan O. Karlsson
Seuraaja:  Gunilla Carlsson
Henkilötiedot
Syntynyt: 3. elokuuta 1964 (ikä 60) Tukholma
Tiedot
Puolue:  Sosiaalidemokraattinen työväenpuolue
Aiheesta muualla
www.carinjamtin.se
Carin Jämtin (s. 3. elokuuta 1964 Tukholma) on ruotsalainen poliitikko. Hän on toiminut Ruotsin sosiaalidemokraattisen työväenpuolueen puoluesihteerinä maaliskuusta 2011.
Jämtin on naimisissa ja hänellä on kaksi lasta.
Poliittinen ura

Jämtin vaikutti poliittisen uransa alussa puolueensa nuorisojärjestössä SSU:ssa (ruots. Sveriges Socialdemokratiska Ungdomsförbund). Hän toimi vuosina 1990–1994 järjestön rahastonhoitajana ja vuosina 1994–1995 liittosihteerinä. Tämän jälkeen hän työskenteli hetken emopuolueessa, kunnes aloitti vuonna 1996 Ruotsin työväenliikkeen kehitysyhteistyöjärjestön Olof Palmes internationella centerin palveluksessa. Vuonna 1999 hän siirtyi järjestön kehittämispäälliköksi, jona hän toimi vuoteen 2003.
Vuonna 2003 Jämtinistä tuli Göran Perssonin johtaman hallituksen kehitysministeri, jossa tehtävässä hän toimi syksyyn 2006, jolloin sosiaalidemokraatit joutuivat oppositioon. Keväällä 2006 hän toimi hetken aikaa myös väliaikaisena ulkoministerinä.
Syksyn 2006 valtiopäivävaaleissa Jämtin valittiin Ruotsin valtiopäivien jäseneksi, mutta hän jätti paikkansa jo samana vuonna tultuaan valituksi yhdeksi neljästä Tukholman opposition kunnanneuvoksesta (ruots. oppositionsborgarråd). Hän on toiminut myös kunnanhallituksen varapuheenjohtajana ja puolueensa kunnanvaltuustoryhmän puheenjohtajana.
Jämtin valittiin 26. maaliskuuta 2011 sosiaalidemokraattisen työväenpuolueen ylimääräisessä puoluekokouksessa yksimielisesti, vaalivaliokunnan esityksen mukaisesti, puoluesihteeriksi ilman vastaehdokkaita. Hän seurasi tehtävässä Ibrahim Baylania.
Aiheesta muualla

Kuvia tai muita tiedostoja aiheesta Carin Jämtin Wikimedia Commonsissa
David Savolainen

David Savolainen -nimisiä henkilöitä ovat olleet:
David (Taavetti) Savolainen (1797–1855), suomalainen kansanrunoilija
David Savolainen (1841–1915), suomalainen maakauppias, maanviljelijä ja valtiopäivämies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Savolainen”, voi hakea sivunnimihaulla, laajalla sivunnimihaulla tai tekstihaulla.
DAF 66

| DAF 66 |
| --- | --- |

Valmistustiedot
Valmistusmaa:   Alankomaat
Valmistaja:  DAF
Valmistusvuodet:  1972–1975
Tuotantomäärä:  146 297 kpl
Korimalli:  2-ovinen coupé 2-ovinen sedan 3-ovinen farmari
Luokka:  C-segmentti
Edeltäjä:  DAF 55
Seuraaja:  Volvo 66
Tekniset tiedot
Moottori:  R4
Iskutilavuus:  1,1–1,3 l
Polttoaine:  bensiini
Vetotapa:  takaveto
Vaihteisto:  CVT-automaatti
DAF 66 on DAF:n vuosina 1972–1975 valmistama alemman keskiluokan automalli, joka korvasi DAF 55:n. Volvon ostettua DAF:n henkilöauto-osaston 1970-luvun puolivälissä se jatkokehitti mallia, ja näin syntyi Volvo 66. DAF 66:ta valmistettiin yli 140 000 kappaletta.
Korimalleina olivat kaksioviset sedan ja coupé sekä kolmiovinen farmari. 1,1- (53 hv) ja 1,3-litraiset (57 hv) nelisylinteriset moottorit olivat peräisin Renault’lta. Voimansiirtona oli aina portaaton CVT-automaattivaihteisto nimeltään Variomatic.
DAF 66 Marathon Coupé
Farmarikorinen DAF 66.
Aiheesta muualla

Kuvia tai muita tiedostoja aiheesta DAF 66 Wikimedia Commonsissa
Daniel Adjei

| Henkilötiedot |
| --- | --- | --- |
Koko nimi: Daniel Yaw Adjei
Syntymäaika: 10. marraskuuta 1989
Syntymäpaikka: Dansoman, Ghana
Pelipaikka: Maalivahti
Pituus: 186 cm
Lempinimi: Damba
Seura
Seura: Liberty Professionals
Pelinumero: 1
Junioriseurat
2004-2006   2007-2008: BT International   Liberty Academy
Seurat
| Vuodet | Seura | O (M) |
| 2008- | Liberty Professionals |  |
Maajoukkue
| 2009   2009- |  Ghanan alle 20-vuotiaat    Ghana |   4 (0) |
| Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Maa:   Ghana> Miesten jalkapallo. |
| --- | --- | --- | --- |
|  Hopeaa | Angola 2010 | Jalkapallo |  |
Daniel Yaw Adjei (s. 10. marraskuuta 1989 Dansoman) on ghanalainen jalkapalloilija, pelipaikaltaan maalivahti. Hän edustaa maansa pääsarjassa pelaavaa Liberty Professionals -seuraa. Adjei pelasi alle 20-vuotiaiden maajoukkueessa 15 ottelua ja oli voittamassa ikäistensä sekä maailmanmestaruutta vuonna 2009 sekä Afrikan-mestaruutta samana vuonna. Vielä vuoden 2009 lopulla hän pelasi ensimmäisen aikuisten maaottelunsa ja seuraavana vuonna hän oli maajoukkueen mukana Afrikan-mestaruuskilpailuissa, joissa Ghana voitti hopeaa, ja MM-kisoissa.
Ghanan joukkue – Jalkapallon AM-kilpailut 2010
1 McCarthy |
2 Sarpei |
3 Gyan |
4 Osei |
5 Mensah |
6 Annan |
7 Inkoom |
8 Essien |
9 Opoku |
10 Asamoah |
11 Narry |
12 Addy |
13 Ayew |
14 Amoah |
15 Vorsah |
16 Adjei |
17 Ayew |
18 Addo |
19 Agyemang-Badu |
20 Adiyiah |
21 Afful |
22 Kingson |
23 Dramani |
Valmentaja Rajevac
Ghanan joukkue – Jalkapallon MM-kilpailut 2010
1 Adjei |
2 Sarpei |
3 Gyan |
4 Paintsil |
5 Mensah |
6 Annan |
7 Inkoom |
8 Jonathan |
9 Boateng |
10 Appiah |
11 Muntari |
12 Tagoe |
13 Ayew |
14 Amoah |
15 Vorsah |
16 Ahorlu |
17 Ayew |
18 Adiyiah |
19 Owusu-Abeyie |
20 O. Addo |
21 Asamoah |
22 Kingson |
23 Boateng |
Valmentaja Rajevac
Ghanan joukkue – Jalkapallon AM-kilpailut 2012
1 Adjei |
2 Opare |
3 Gyan |
4 Paintsil |
5 Joh. Mensah |
6 Annan |
7 Inkoom |
8 Agyemang-Badu |
9 Boateng |
10 A. Ayew |
11 Muntari |
12 Tagoe |
13 J. Ayew |
14 Alhassan |
15 Vorsah |
16 Kwarasey |
17 Addy |
18 Takyi |
19 Jon. Mensah |
20 Asamoah |
21 Boye |
22 Sowah |
23 Abu |
Valmentaja Stevanović
Crissy Ahmann-Leighton

| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Kultaa | Barcelona 1992 | 4 × 100 metrin vapaauintiviesti |  |
|  Kultaa | Barcelona 1992 | 4 × 100 metrin sekauintiviesti |  |
|  Hopeaa | Barcelona 1992 | 100 metrin perhosuinti |  |
Crissy Ahmann-Leighton (20. toukokuuta 1970 Yankton, Etelä-Dakota) on yhdysvaltalainen entinen uimari ja olympiavoittaja. Hän voitti olympiakultaa Barcelonan kesäolympialaisissa vuonna 1992 4 × 100 metrin vapaauinti- ja sekauintiviesteissä. Hän tosin ui vapaauintiviestissä vain alkuerissä, mutta sai käytännön mukaisesti kultamitalin alkueräuimarina, sillä Yhdysvaltain joukkue voitti kyseisen lajin loppukilpailun.
Samoissa kilpailuissa Ahmann-Leighton saavutti myös hopeamitalin 100 metrin perhosuinnissa, häviten voittaneelle Kiinan Qian Hongille vain kahdeksan sekunnin sadasosaa. Ahmann-Leighton voitti urallaan myös yhden viestikullan Pan-Amerikan kisoissa.
DAF XF

| DAF XF |
| --- | --- |

Valmistustiedot
Valmistusmaa:  Alankomaat
Valmistaja:  DAF
Edeltäjä:  95XF
Moottori, voimansiirto ja alusta
Moottori:  R6
Iskutilavuus:  12,9 l
Teho:  410–530 hv
Vääntö:  2000–2500 Nm
Polttoaine:  diesel
DAF XF on DAFin valmistama kuorma-automalli. Malli on ollut Suomessa DAF:in myydyin, ja DAF on saanut siten jalansijaa Suomesta. XF:n ohjaamo on suunniteltu erityisesti pitkän matkan kuljetuksiin. Ohjaamovaihtoehtoja on kolme, jotka ovat Comfort Cab, Space Cab ja Super Space Cab. Moottoriksi on mahdollista valita 12,9-litrainen ja kuusisylinterinen rivimoottori, johon on valittavissa 410, 460, 510 tai 530 hevosvoimaa. DAF käyttää moottoreissaan SCR-tekniikkaa saavuttaakseen Euro 5 -päästömääräykset.
Aiheesta muualla

Kuvia tai muita tiedostoja aiheesta DAF XF Wikimedia Commonsissa
CT-Finland | DAF - XF-sarja (Arkistoitu – Internet Archive)
DAF XF105 (englanniksi)
Costillan piirikunta

Costillan piirikunta (engl. Costilla County) on Yhdysvaltojen Coloradon osavaltiossa sijaitseva piirikunta. Sen väkiluku oli 3 887 vuonna 2019. Piirikunnan hallintokeskus on San Luisin kunta. Piirikunta on perustettu 1. marraskuuta 1861.
Aiheesta muualla

Kuvia tai muita tiedostoja aiheesta Costillan piirikunta Wikimedia Commonsissa
David Savolainen (valtiopäivämies)

David Savolainen  (24. kesäkuuta 1841 – 30. joulukuuta 1915 Maaninka) oli suomalainen maakauppias, maanviljelijä ja valtiopäivämies.
Talollinen, kauppias David Savolainen Maaningalta oli  talonpoikaissäädyssä Kuopion tuomiokunnan edustaja valtiopäivillä 1885, 1888 ja 1894.
Constant Motion

| ”Constant Motion” Dream Theater |
| --- | --- | --- |

Singlen tiedot
 Albumilta: Systematic Chaos
 Julkaistu: 27. huhtikuuta 2007
 Formaatti: CDS
 Tuottaja(t): Mike Portnoy & John Petrucci
 Tyylilaji: progressiivinen metalli
 Kesto: 06.55
 Levy-yhtiö: Roadrunner
Dream Theaterin muut singlet
| ”As I Am” 2003 | ”Constant Motion” 2007 | ”Forsaken” 2007 |
Constant Motion on Dream Theaterin 15. single. Se julkaistiin vuonna 2007 levymerkillä Roadrunner Records.
Kappaleet

Constant Motion (Radio Edit) – 5.03 (säv. Dream Theater, san. Portnoy)
Constant Motion – 6.55 (säv. Dream Theater, san. Portnoy)
Kokoonpano

James LaBrie – laulu
John Petrucci – kitara
John Myung – basso
Jordan Rudess – koskettimet
Mike Portnoy – rummut
Constant Troyon

| Constant Troyon |
| --- | --- |

Henkilötiedot
Syntynyt: 28. elokuuta 1810 Sèvres
Kuollut: 21. helmikuuta 1865 (54 vuotta) Pariisi
Taiteilija
Taidesuuntaus:  Barbizonin koulu
Constant Troyon (28. elokuuta 1810 Sèvres –  21. helmikuuta 1865 Pariisi) oli ranskalainen taidemaalari, joka maalasi eläinkuvia.
Elämä ja ura

Nuorena Troyon työskenteli posliinimaalarina kotikaupunkinsa kuuluisassa posliinitehtaassa, jossa myös hänen isänsä työskenteli. 21-vuotiaana hän alkoi vaeltaa maisemamaalarina. Hänestä tuli Camille Roqueplanin oppilas, joka esitteli hänet Théodore Rousseaulle, Jules Duprélle ja muille Barbizonin koulun maalareille. Vuosien 1840 ja 1847 välisenä aikana tekemissään maalauksissa Troyon näytti pyrkivän seuraamaan heidän jalanjälkiään. Maisemakuvataiteilijana Troyonia ei kuitenkaan tunnustettu mestariksi.
Vuonna 1846 Troyon näki Haagissa Paulus Potterin maalauksen Nuori härkä, joka teki häneen pysyvän vaikutuksen. Opiskellessaan tätä maalausta, Aelbert Cuypin maisemia ja Rembrandtin mestariteoksia Troyon kehitti uuden tyylin ja eläinkuvauksen mestaruuden, jolla hän saavutti pian kansainvälistä menestystä niin Euroopassa kuin Yhdysvalloissakin. Troyon kuvasi mielellään yksinkertaisia eläinkuviaan suuressa mittakaavassa. Hänet palkittiin kunniamerkillä ja hän sai viisi kertaa mitalin Pariisin Salongissa. Napoleon III oli yksi hänen ihailijoistaan. Hänen parhaat teoksensa syntyivät vuosina 1850–1864. Constant Troyon, joka ei ollut naimisissa, kuoli Pariisissa vuonna 1865 mielenterveyvaivojen rasittamana. Hänen äitinsä lahjoitti varoja École des Beaux-Artsin eläinkuvausten Troyon-palkintoa varten.
Juoksevat koirat
Karja juomassa
Laidun Normandiassa
Aiheesta muualla

Kuvia tai muita tiedostoja aiheesta Constant Troyon Wikimedia Commonsissa
Chris Barnes

| Chris Barnes |
| --- | --- |

Henkilötiedot
Syntynyt: 29. joulukuuta 1967 (ikä 56)
Muusikko
Aktiivisena:  1986–
Tyylilajit:  death metal
Soittimet:  laulaja
Yhtyeet:  Cannibal Corpse Six Feet Under Torture Killer
Levy-yhtiöt:  Metal Blade Records
  [ Muokkaa Wikidatassa ] [ ohje ]  
Chris Barnes (s. 29. joulukuuta 1967) on yhdysvaltalainen death metal -laulaja, joka nykyään esiintyy perustamassaan yhtyeessä Six Feet Under.
Barnes oli myös Cannibal Corpsen perustajajäsen ja pääasiallinen sanoittaja yhtyeen neljällä ensimmäisellä albumilla Eaten Back to Life, Butchered at Birth, Tomb of the Mutilated ja The Bleeding.
Chris Barnesin ura muusikkona alkoi vuonna 1986 yhtyeessä Tirant Sin. Vuonna 1987 hän teki ensimmäisen demonauhansa nimeltä Legions of the Undead yhtyeen Leviathan riveissä. Barnesin ura lähti nousuun, kun Cannibal Corpse perustettiin Buffalossa, New Yorkissa vuonna 1988.
Vuonna 1994 Chris Barnes erosi Cannibal Corpsesta musiikillisten ja henkilökohtaisten erimielisyyksien takia kesken Cannibal Corpsen viidennen studioalbumin nauhoitusten. Hieman aiemmin, vuonna 1993, Barnes oli perustanut sivuprojektina uuden yhtyeen Six Feet Under, jonka parissa Barnes ryhtyi työskentelemään täysipäiväisesti vuodesta 1995.
Laulajana Chris Barnes tunnetaan erityisesti äärimmäisen matalasta ävystä murinalaulu, jonka hän tuottaa sekä lavalla että studiossa ilman muita teknisiä apuvälineitä kuin usein käyttämänsä Shure SM58 -mikrofoni. Vaikka Barnes käyttää laulutekniikassaan syvää pallea- ja kurkkuääntä, useimmiten hän pyrkii silti artikuloimaan sanoitukset selkeästi.
Sanoittajana Chris Barnes on ollut kiistanalainen ja sanoitukset ovat herättäneet keskustelua. Cannibal Corpsen varhaiset sanoitukset olivat väkivaltaisia, seksuaalisia perversioita ja ääri-ilmiöitä käsitteleviä tunteenpurkauksia. Tämän vuoksi Cannibal Corpsen kolmen ensimmäisen albumin kappaleet olivat vuoteen 2007 saakka Saksassa julkisessa esityskiellossa sanoitustensa vuoksi, eikä Saksassa myytyjen Cannibal Corpsen albumien kansiin ole painettu lainkaan sanoituksia.
Six Feet Underin aikana Barnesin kirjoittamien sanoitusten aiheet ovat laajentuneet muun muassa yhteiskunnallisiksi kannanotoiksi yksilönvapauden rajoittamista, sotaa ja vallan väärinkäyttöä vastaan.
Chris Barnes on tunnustanut julkisesti polttavansa marihuanaa. Barnes on aktiivisesti puhunut myös kannabiksen laillistamisen puolesta.
Barnes suunnitteli alkuperäisen Cannibal Corpsen ja Six Feet Underin logon sekä vastasi Six Feet Underin Warpath-albumin kansitaiteesta.
Vuoden 2005 syksyllä Chris Barnes liittyi virallisesti suomalaiseen death metal -yhtyeeseen Torture Killer, joka sai alkunsa Six Feet Underin kappaleita soittavana coveryhtyeenä. Barnes muun muassa äänitti lauluraidat yhtyeen toiselle pitkäsoitolle Swarm!, joka julkaistiin 24. helmikuuta 2006. Chris Barnes ilmoitti 31. tammikuuta 2008 jättäneensä Torture Killerin sopuisissa merkeissä.
Julkaisut

Cannibal Corpse
Eaten Back to Life (1990,  Metal Blade Records)
Butchered at Birth (1991,  Metal Blade Records)
Tomb of the Mutilated (1992,  Metal Blade Records)
Hammer Smashed Face (1993,  Metal Blade Records, EP)
The Bleeding (1994,  Metal Blade Records)
Julkaisut > Six Feet Under

Haunted (1995)
Alive and Dead (1996,  EP)
Warpath (1997)
Maximum Violence (1999)
Graveyard Classics (2000)
True Carnage (2001)
Bringer of Blood (2003)
Graveyard Classics II (2004)
13 (2005)
A Decade in the Grave (2006)
Commandment (2007)
Death Rituals (2008)
Graveyard Classics 3 (2009)
Torture Killer
Swarm! (2006,  Metal Blade Records)
Aiheesta muualla

Six Feet Underin virallinen kotisivu (Arkistoitu – Internet Archive)
Six Feet Under
| --- | --- |
Studioalbumit:  Haunted • Warpath • Maximum Violence • True Carnage • Bringer of Blood • 13 • Commandment • Death Rituals • Undead • Unborn • Crypt of the Devil • Torment • Nightmares of the Decomposed • Killing For Revenge
Cover-albumit:  Graveyard Classics • Graveyard Classics II • Graveyard Classics III
Livealbumit:  Double Dead Redux
Musiikkiboksit:  A Decade in the Grave
EP:t:  Alive and Dead
Videot:  Double Dead • Live with Full Force
David Scarboro

David Timothy Scarboro (3. helmikuuta 1968 – 27. huhtikuuta 1988) oli brittiläinen näyttelijä. Hän tuli 1980-luvulla tunnetuksi roolistaan (Mark Fowler) televisiosarjassa EastEnders.
Scarboro kuoli 20-vuotiaana pudottuaan Beachy Headilta. Vaikka hänen tiedetään kärsineen masennuksesta, on epäselvää, oliko tapahtunut onnettomuus vai itsemurha.
David Carlsson

| Henkilötiedot |
| --- | --- | --- | --- |
Syntymäaika: 7. maaliskuuta 1983 (ikä 41)
Syntymäpaikka: Tukholma, Ruotsi
Pelipaikka: hyökkääjä
Pituus: 183 cm
Lempinimi: Tulle
Seura
Seura:  GBK
Seurat
| Vuodet | Seura | O | (M) |
| 2001 |  Brommapojkarna | 5 | (2) |
| 2002 |  Älvsjö AIK | – | (–) |
| 2003–2008 |  IFK Mariehamn | 125 | (54) |
| 2006 | →  HJK (laina) | 7 | (1) |
| 2009 |  Brommapojkarna | 2 | (0) |
| 2009 | →  Västerås SK | 11 | (8) |
| 2010 |  Gröndals IK | 13 | (5) |
| 2010 |  IK Brage | 7 | (0) |
| 2011 |  Vasastan BK | 16 | (13) |
| 2012 |  Assyriska Botkyrka | 14 | (7) |
| 2013 |  GBK | 21 | (12) |
| 2014–2015 |  Jaro | 27 | (1) |
| 2014-2015 | →  JBK (laina) | 3 | (0) |
| 2016- |  GBK | 60 | (49) |
Maajoukkue
|  | poikamaajoukkueet | 2 | (0) |
 Seurajoukkueuran tilastot kattavat vain kansalliset sarjat, päivitetty 4. marraskuuta 2018.  Maajoukkueuran tilastot päivitetty 4. huhtikuuta 2014.
David Carlsson (s. 7. maaliskuuta 1983 Tukholma, Ruotsi) on ruotsalainen jalkapalloilija, pelipaikaltaan hyökkääjä. Kaudella 2016 hän edusti Kakkosessa pelannutta Kokkolan GBK:ta. Aiempina vuosina hän pelannut Suomessa kuusi kautta IFK Mariehamnissa, kaudella 2006 HJK:ssa ja kaudella 2013 Kokkolan GBK:ssa ja kausilla 2014-15 Pietarsaaren Jarossa.
Carlsson on Tullinge TP:n kasvatti. Hän siirtyi Älvsjö AIK FF:sta IFK Mariehamniin kaudeksi 2003 ja oli yksi joukkueen avainpelaajista nousukaudella Ykkösestä Veikkausliigaan vuonna 2004 tehden mm. IFK:n molemmat maalit toisessa nousukarsintaottelussa FC Jazzia vastaan. Tulokaskaudellaan Veikkausliigassa hän kuului sarjan parhaimpiin maalintekijöihin 14 maalillaan, joukossa kaksi hattutemppua. Kauden 2006 loppupuolen Carlsson oli lainalla HJK:ssa. Vuosina 2005-2008 Carlsson pelasi Veikkausliigassa kaikkiaan 84 ottelua ja teki 25 maalia.
Kaudeksi 2009 Carlsson palasi Allsvenskanissa pelanneeseen tukholmalaiseen Brommapojkarnan joukkueeseen. Ura jäi silloin seurassa kahden ottelun mittaiseksi, sillä hänet lainattiin Ruotsin Ykkösdivisioonassa pelanneeseen Västerås SK:hon. Seuraavina kausina merkittävin ura oli Superettanissa pelanneessa IK Bragessa.
David Carlsson palasi keväällä 2013 Suomeen ja Kokkolan GBK:hon, joka pelasi silloin Kakkosessa. Carlsson oli joukkueensa parhaita maalintekijöitä. Niinpä hän siirtyikin kaudeksi 2014 naapurikaupungin Veikkausliigassa pelanneeseen Jaroon eli oli kulunut viisi kautta edellisestä Veikkausliiga-ajasta. Carlsson tuli kentälle yleensä vaihdosta. Kauden 2015 alkaessa Carlsson pelaa edelleen Jarossa. Hänellä on takana 111 Veikkausliigan ottelua ja niissä 26 tehtyä maalia. Carlsson siirtyi kaudeksi 2016 Kokkolaan Kakkosessa pelanneen GBK:n riveihin. Carlson kaudet Kakkosesa ovat olleet sen jälkeen menestyksellisiä - kaudella 2016 14 maalia, kaudella 2017 17 maalia ja lohkonsa 2. sija maalintekijöissä ja kaudella 2018 18 maalia ja samoin 2. sija lohkonsa maalintekijöissä. Lisäksi hänet valittiin kaudella 2018 Kakkosen lohkonsa parhaaksi pelaajaksi.
Aiheesta muualla

Carlsson Jaron sivuilla (Arkistoitu – Internet Archive)
Carlsson soccerpunterin sivuilla
Daniel Cohalan

Daniel Cohalan on ollut seuraavien henkilöiden nimenä:
Daniel Cohalan, Corkin piispa (1858–1952)
Daniel Cohalan, Waterford and Lismoren piispa (1884–1965)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daniel Cohalan”, voi hakea sivunnimihaulla, laajalla sivunnimihaulla tai tekstihaulla.
Conegliano

Panoraamakuva Coneglianon keskustasta.
Conegliano on Trevison maakuntaan kuuluva kunta Italiassa Veneton alueella. Vuoden 2015 lopussa kunnassa oli asukkaita 34 891. Pinta-alaa sillä on 36 km².
Conegliano on tunnettu viineistään, erityisesti Prosecco-kuohuviinistään.
Kuuluisia coneglianolaisia

Ferruccio Benini, näyttelijä
Alessandro Del Piero, jalkapallon maailmanmestari
Marco Donadel, jalkapalloilija
Pier Paolo Pasolini, kirjailija
Maurizio Sacconi, poliitikko.
Aiheesta muualla

Coneglianon kunnan kotisivut (Arkistoitu – Internet Archive)
Kuvia tai muita tiedostoja aiheesta Conegliano Wikimedia Commonsissa
Trevison maakunta
Altivole | Arcade | Asolo | Borso del Grappa | Breda di Piave | Caerano di San Marco | Cappella Maggiore | Carbonera | Casale sul Sile | Casier | Castelcucco | Castelfranco Veneto | Castello di Godego | Cavaso del Tomba | Cessalto | Chiarano | Cimadolmo | Cison di Valmarino | Codognè | Colle Umberto | Conegliano | Cordignano | Cornuda | Crespano del Grappa | Crocetta del Montello | Farra di Soligo | Follina | Fontanelle | Fonte | Fregona | Gaiarine | Giavera del Montello | Godega di Sant’Urbano | Gorgo al Monticano | Istrana | Loria | Mansuè | Mareno di Piave | Maser | Maserada sul Piave | Meduna di Livenza | Miane | Mogliano Veneto | Monastier di Treviso | Monfumo | Montebelluna | Morgano | Moriago della Battaglia | Motta di Livenza | Nervesa della Battaglia | Oderzo | Ormelle | Orsago | Paderno del Grappa | Paese | Pederobba | Pieve di Soligo | Ponte di Piave | Ponzano Veneto | Portobuffolé | Possagno | Povegliano | Preganziol | Quinto di Treviso | Refrontolo | Resana | Revine Lago | Riese Pio X | Roncade | Salgareda | San Biagio di Callalta | San Fior | San Pietro di Feletto | San Polo di Piave | San Vendemiano | San Zenone degli Ezzelini | Santa Lucia di Piave | Sarmede | Segusino | Sernaglia della Battaglia | Silea | Spresiano | Susegana | Tarzo | Trevignano | Treviso | Valdobbiadene | Vazzola | Vedelago | Vidor | Villorba | Vittorio Veneto | Volpago del Montello | Zenson di Piave | Zero Branco